Recommended byColombia
గత ఎపిసోడ్‌లో జరిగిన కథ..
రమేష్ చంద్రని చంపబోయింది చిన్నీనేనని నమ్మిన అమర్.. చిన్నీ దగ్గరకు వచ్చి.. నోటికొచ్చినట్లు తిట్టేస్తాడు. ‘కన్న తండ్రిలా చూసుకున్న మామగారిని చంపాలని చూస్తావా? ఇక జీవితంలో నీ ముఖం నాకు చూపించకు..’ అని చెప్పి వెళ్లిపోతాడు. భర్త అన్ని మాటలు అని వెళ్లిపోవడంతో.. వెంటనే నేరం తనే చేసినట్లుగా సంతకం చేసేస్తుంది చిన్నీ.
707 ఎపిసోడ్‌లో హైలైట్స్‌..
చిన్నీ నేరం ఒప్పుకోవడంతో జైల్‌లోకి మారుస్తారు. అక్కడ ఉన్న ఖైదీలు చిన్నీని అవమానిస్తుంటే.. అక్కడ ఉన్న పోలీస్ ఒకామె వాళ్లని తిట్టి పంపేస్తుంది. ఇంద్రజ ఓ టెన్షన్ పడుతుంది. ‘ఆ రమేష్ చంద్ర చచ్చిపోవాలి.. ఇక లేవకూడదు. లేస్తే నా జీవితం, సింధూ జీవితం సర్వనాశనం అయిపోతాయి. అంటూ టెన్షన్ పడుతూ ఉండగా మనోజ్ కుమార్ వచ్చి.. రమేష్ చంద్ర గురించి.. సమీర్, అమర్‌లకు కాల్ చేస్తాడు. రమేష్ చంద్ర సృహలోకి వచ్చాడని తెలిసి.. ఇంద్రజ షాక్ అవుతుంది.
Read Also: మీరు ‘కోయిలమ్మ’ సీరియల్ ఏదైనా ఎపిసోడ్ మిస్ అయ్యారా? అన్ని ఎపిసోడ్‌లు ఒక్క క్లిక్‌తో!
మనోజ్ కుమార్ బలవంతం మీద హాస్పెటల్‌కి బయలుదేరుతుంది. అంతా కలిసి రమేష్ చంద్రని చూడ్డానికి లోపలికి వెళ్లగా.. రమేష్ చంద్ర కళ్లు తెరిచి చూస్తాడు. ఇంద్రజా, మనోరమా(ఇంద్రజ తోసేసిన తర్వాత చంపడానికి తనూ ప్రయత్నిస్తుంది) టెన్షన్ పడుతారు. అయితే రమేష్ చంద్ర ఏం మాట్లాడలేని పరిస్థితులో ఉండటం చూసి కొడుకులు ఇద్దరూ ఏడుస్తారు. ఇంతలో డాక్టర్ వచ్చి.. ‘అతడు పూర్తిగా కోలుకోలేదు. అతడు లేవలేడు. మాట్లాడలేడు. దానికి ప్రస్తుతం మా దగ్గర ట్రీట్‌మెంట్ ఏం లేదు’ అంటూ చెప్పడంతో.. అంతా షాక్ అవుతారు.
కోయిలమ్మ
ఇంద్రజా మనోరమా ఇద్దరూ ఆనందిస్తారు. ఇంటికి చేరుకున్న ఇంద్రజా.. లక్ష్మీతో ‘రమేష్ చంద్రకు సృహవచ్చిందని, చిన్నీకి శిక్ష తగ్గుతుందని’ చెబుతుంది. దాంతో లక్ష్మీ హ్యాపీగా ఫీల్ అవుతుంది. వెంటనే.. ఇంద్రజ పక్కకు వెళ్లి.. ‘చిన్నీ అదృష్టం కాదు ఇది.. నా అదృష్టం.. నేను అనుకున్నట్లుగానే రమేష్ చంద్ర ఇక లేవడు. చిన్నీ బయటికి రాలేదు. నా కూతురు సింధూ హ్యాపీగా అత్తింట్లో కాపురం చేసుకుంటుంది’ అని సంబరపడిపోతుంది మనసులో.
కమింగ్ అప్‌లో...
ఉపలక్షిత సాయంతో చిన్నీకి బెయిల్ వస్తుంది. దాంతో ఉపలక్షిత.. ‘చిన్నీ పదా.. మీ ఇంటి దగ్గర డ్రాప్ చేసి తిరిగి వెళ్లిపోతాను..’ అంటుంది. చిన్నీ ఏడుస్తూ.. ‘ఇక నాకు ఏ ఇల్లు లేదు ఉపలక్షితా’ అంటుంది బాధగా.. ఉపలక్షిత షాక్ అవుతుంది. ‘అమర్‌తో జరిగింది చెబితే నమ్ముతాడు’ అంటుంది. కానీ చిన్నీ అమర్‌ని కలుస్తుందా? తను ఏ తప్పు చేయలేదని చెబుతుందా? చెబుతే నమ్ముతాడా? అనేది ఆసక్తిగా మారింది. మరిన్ని వివరాలు తరువాయి భాగంలో చూద్దాం! కోయిలమ్మ కొనసాగుతోంది.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.